Geslagsneutrale toilette ontstel studente by UK – praag.co.za — 20 jaar jonk!
Dié stap is met ontsteltenis begroet by dames- en swart studente.
Soortgelyke fasiliteite is beskikbaar by verskeie universiteite in die VSA en het onlangs aan die Rhodes Universiteit in Grahamstad ook goedkeuring ontvang.
Jessica Breakey, die transformasieverteenwoordiger op die studenteraad, het gesê:. “Daar is baie fokus op transformasie op UK, met ons toelatingsbeleid, maar ons wou iets tasbaar doen. Transformasie is byna altyd oor ras, skaars oor geslag of oor seksualiteit.”
Drie afskortings in die Sosiale Wetenskappe-gebou is aangewys vir die geslagsneutrale toilette.
Breakey sê die moeilikste deel is die hantering van die gemengde reaksie van studente.
“Sommige mense dink dit is die beste nuus ooit, maar ander het gekla [dit is] geldmors en pas nie by Afrika nie”.
Een Twitter gebruiker het ontsteld geskryf sy sal liewer koshuis toe hardloop en sulke geriewe op die kampus vermy.
Skrywer praagGepubliseer op 12 Augustus 2014 Kategorieë Nuus, Suider-AfrikaSleutelwoord geslagsneutraal, toilette, transformasie, UCT, Universiteit van Kaapstad
Vorige Vorige artikel: Pallo Jordan bedank as ANC-LP
Volgende Volgende artikel: VN sal oorlogsmisdade in Gasa ondersoek